CELEX: 22012D0061
Language: hu
Date: 2012-03-30 00:00:00
Title: Az EGT Vegyes Bizottság 61/2012 határozata ( 2012. március 30. ) az Európai Gazdasági Térségről szóló megállapodás XIII. mellékletének (Közlekedés) és 37. jegyzőkönyvének módosításáról

2.8.2012   
            
            
               HU
            
            
               Az Európai Unió Hivatalos Lapja
            
            
               L 207/41
            
         AZ EGT VEGYES BIZOTTSÁG 61/2012 HATÁROZATA
   (2012. március 30.)
   az Európai Gazdasági Térségről szóló megállapodás XIII. mellékletének (Közlekedés) és 37. jegyzőkönyvének módosításáról
   AZ EGT VEGYES BIZOTTSÁG,
   tekintettel az Európai Gazdasági Térségről szóló megállapodás kiigazításáról szóló jegyzőkönyvvel módosított, az Európai Gazdasági Térségről szóló megállapodásra (a továbbiakban: a megállapodás) és különösen annak 98. és 101. cikkére,
   mivel:
   
               (1)
            
            
               A megállapodás XIII. mellékletét a 2012. február 10-i 27/2012 EGT vegyes bizottsági határozat (1) módosította.
            
         
               (2)
            
            
               A megállapodás 37. jegyzőkönyvét a 2011. szeptember 30-i 104/2011 EGT vegyes bizottsági határozat (2) módosította.
            
         
               (3)
            
            
               A magas szintű SafeSeaNet-irányítócsoport létrehozásáról szóló, 2009. július 31-i 2009/584/EK bizottsági határozatot (3) bele kell foglalni a megállapodásba.
            
         
               (4)
            
            
               A megállapodás rendelkezéseinek érvényesülése érdekében a megállapodás 37. jegyzőkönyve kiegészül a 2009/584/EK határozat által létrehozott, magas szintű SafeSeaNet-irányítócsoporttal, és módosítani kell a XIII. mellékletet az említett csoportban működő testületekben való részvételre vonatkozó eljárások meghatározása céljából,
            
         ELFOGADTA EZT A HATÁROZATOT:
   1. cikk
   A megállapodás XIII. melléklete a (törölt) 55aa. pontot követően a következő szöveggel egészül ki:
   
               „55ab.
            
            
               
                  32009 D 0584: a Bizottság 2009. július 31-i 2009/584/EK határozata a magas szintű SafeSeaNet-irányítócsoport létrehozásáról (HL L 201., 2009.8.1., 63. o.).
               Az EFTA-államok társulására vonatkozóan a megállapodás 101. cikkével összhangban megállapított szabályok:
               A 2009/584/EK határozat 3. cikkével összhangban minden egyes EFTA-állam kijelölheti a magas szintű SafeSeaNet-irányítócsoport ülésein megfigyelőként részt vevő személyt.”
            
         2. cikk
   A megállapodás 37. jegyzőkönyve (amely a 101. cikkben előírt listát tartalmazza) a következő ponttal egészül ki
   
               „34.
            
            
               A magas szintű SafeSeaNet-irányítócsoport (2009/584/EK bizottsági határozat).”
            
         3. cikk
   A 2009/584/EK határozatnak az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
   4. cikk
   Ez a határozat 2012. május 1-jén lép hatályba, feltéve, hogy az EGT Vegyes Bizottság a megállapodás 103. cikkének (1) bekezdésében előírt összes bejelentést megkapta (4), vagy a 2012. március 30-i 59/2012 EGT vegyes bizottsági határozat (5) hatálybalépésének napján, attól függően, hogy melyik a későbbi időpont.
   5. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
   
      Kelt Brüsszelben, 2012. március 30-án.
      
         
            az EGT Vegyes Bizottság részéről
         
         
            a megbízott elnök
         
         Gianluca GRIPPA
      
   
   
      (1)  HL L 161., 2012.6.21., 33. o.
   
      (2)  HL L 318., 2011.12.1., 42. o.
   
      (3)  HL L 201., 2009.8.1., 63. o.
   
      (4)  Alkotmányos követelmények fennállását nem jelezték.
   
      (5)  Lásd e Hivatalos Lap 39. oldalát.